Cteisella

Cteisella er en slekt biller som tilhører familiegruppen bladbiller (Chrysomelidae).

Utseende 
Små til middelsstore, bredt ovale, blanke, gulaktige skjoldbiller, midtpartiet oftest noe mørkere enn sidene, gjerne med svarte eller brune tegninger. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er kraftig utvidet mot sidene slik at de vanligvis helt dekker oversiden, både hodet og beina er skjult under dette skjoldet. Med utvidelsen blir kroppsformen oval, sett fra siden litt kjegleformet.

Levevis 
Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.
I alle fall noen av artene er knyttet til planter i vindelfamilien.

Utbredelse 
Slekten er utbredt i Mellom- og Sør-Amerika.

Systematisk inndeling 

Den systematiske plasseringen av gruppen skjoldbiller er uavklart, den har tradisjonelt vært regnet som en underfamilie av bladbiller, slik som i denne oversikten. Mens enkelte plasserer den inn som en stamme (tribe) i delgruppe Hispinae, som tradisjonelt har vært regnet som søstergruppe til skjoldbillene, eller motsatt blir Hispinae plassert som en undergruppe (da kalt Hispini) av skjoldbillene.

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien Skjoldbiller, Cassidinae Stephens, 1831
 stamme (tribe) Cassidini Gyllenhal, 1813 – eneste gruppe som er representert i Europa
 slekten Cteisella Weise, 1896
 Cteisella amicta (Boheman, 1855)
 Cteisella centropunctata (Boheman, 1855)
 Cteisella confusa (Boheman, 1855)
 Cteisella divalis Spaeth, 1926
 Cteisella egens Spaeth, 1910
 Cteisella flava Borowiec, 2004
 Cteisella flavocincta (Boheman, 1855)
 Cteisella gentilis Spaeth, 1926
 Cteisella gounellei Spaeth, 1932
 Cteisella guttigera (Boheman, 1855)
 Cteisella impura (Boheman, 1855)
 Cteisella imitatrix Spaeth, 1901
 Cteisella indecorata (Boheman, 1855)
 Cteisella intricata Spaeth, 1926
 Cteisella magica (Boheman, 1855)
 Cteisella ramosa Spaeth, 1926
 Cteisella rotalis (Boheman, 1855)
 Cteisella signatifera (Boheman, 1855)
 Cteisella tama Spaeth, 1926
 Cteisella virescens (Boheman, 1855)
 Cteisella zonata (Boheman, 1855)

Referanser

Litteratur 
 Borowiec, L. 1999. A world catalogue of the Cassidinae (Coleoptera: Chrysomelidae). Biologica Silesiae, Wroclaw.
 Cteisella på ITIS

Eksterne lenker 
 
 Cassidinae of the world – an interactive manual (Coleoptera: Chrysomelidae)
 iNaturalist - Charidotella
 

Bladbiller
Biller formelt beskrevet i 1896